	
ОБЩИНА  Х И Т Р И Н О                           9780 Хитрино, ул.”Възраждане” № 45   тел.: 05341 2250, факс:05341 2120  
e- mail: kmet@hitrino.org
	[image: ]
	
MUNICIPALITY OF  H I T R I N O 
Bulgaria, 9780 Hitrino, 45 Vazrazhdane Str. tel.: 05341 2250, fax.: 05341 2120 
e-mail: kmet@hitrino.org



РЕПУБЛИКА БЪЛГАРИЯ
 ОБЩИНСКА АДМИНИСТРАЦИЯ ХИТРИНО

ОБЯВЛЕНИЕ ЗА КОНКУРС ЗА ЗАЕМАНЕ НА ДЛЪЖНОСТТА “СТАЖАНТ ОДИТОР” В ЗВЕНО “ВЪТРЕШЕН ОДИТ” ПРИ ОБЩИНА ХИТРИНО

       1. Обявявам конкурс за една щатна бройка на длъжността “стажант одитор” в звено “Вътрешен одит” при Община Хитрино, съгласно Класификатора на длъжностите в администрацията длъжностно ниво 12, наименование на длъжностно ниво – стажант- ниво 12; вид правоотношение – служебно. 
       2. Кратко описание на длъжността:
Стажант-одиторът, чрез изпълнение на служебните си задължения и под ръководството на ръководителя на звеното за вътрешен одит, помага на Община Хитрино да постигне целите си, като прилага систематичен и дисциплиниран подход за оценяване и подобряване ефективността на процесите за управление на риска, контрол и управление.
Стажант-одиторът изпълнява служебните си задължения в съответствие с изискванията на Закона за вътрешен одит в публичния сектор (ЗВОПС), Стандартите за вътрешен одит в публичния сектор, Етичния кодекс на вътрешните одитори, Статута на звеното за вътрешен одит, утвърдената от министъра на финансите методология за вътрешен одит в публичния сектор, нормативната уредба и вътрешните актове на Община Хитрино.
Стажант-одиторът има всички права и задължения на вътрешен одитор, с изключение на правото самостоятелно да изготвят и подписват планове и доклади, свързани с изпълнението на конкретен одитен ангажимент.
      3. Изисквания към кандидатите: 
Минимални изисквания за заемане на длъжността: 
 1. Кандидатът следва да отговаря на изискванията на чл.7, ал.1 и ал.2 от Закона за държавния служител и чл.19 от Закона за вътрешния одит в публичния сектор;
 2. Степен на образование: висше;
 3. Минимална образователно-квалификационна степен “бакалавър”; 
 4. Област на висше образование: “Стопански и правни науки” с професионално направление “Икономика” и/или “Право”; 
5. Професионален опит не се изисква;
6. Минимален ранг: V-ти младши. 
Специфични изисквания за заемане на длъжността: 
Притежаване на компетентност, свързана със спазването на международните стандарти за професионална практика по вътрешен одит, Етичния кодекс на вътрешните одитори, утвърдената от министъра на финансите методология за вътрешен одит в публичния сектор, прилагането на нормативните актове, касаещи нормативната уредба в община и нормативните актове, касаещи дейностите по одит в публичния сектор; притежаване на умения за работа с офис пакет за Windows и с интернет.
 Необходими компетентности:
 - ориентация към резултати; 
- умение за работа в екип; 
- обективност на преценката;
 - комуникативна компетентност;
 - професионална компетентност; 
- аналитична компетентност;
 - способност да анализира информация, да я синтезира и да представя резултати;
 - познава законодателството, свързано с дейността на общинската администрация; - познава нормативните документи 
– правилници, инструкции и процедури, които се отнасят до успешното упражняване на длъжността; 
- способност да работи адекватно под напрежение;
 - убедителност при водене на дискусии; 
- стремеж към развиване на собствен потенциал (повишаване на професионалната квалификация); 
- лоялност и опазване на доброто име на администрацията. 
4. Минимален размер на основната заплата, определена за длъжността съгласно приложение № 1 към чл.3, ал.2 от Наредба за заплатите на служителите в държавната администрация:620,00  (шестотин и двадесет ) евро.
 5.Брой работни места, за които е обявен конкурсът: 1 (едно). 
6.Начин на провеждане на конкурса: 
I-ви етап – решаване на тест за познания от професионалната област на длъжността и относно администрацията, в която е конкурсната длъжност;
 II-ри етап – интервю. 
7.Необходими документи за участие в конкурса:
 - заявление за участие в конкурса съгласно Приложение № 3 към чл.17, ал.2 от Наредбата за провеждане на конкурсите и подбора при мобилност на държавни служители; 
- декларация от лицето за обстоятелствата по чл.17 ал.3, т.1 от Наредбата за провеждане на конкурсите и подбора при мобилност на държавни служители;
 - копия от документи за придобитата образователно-квалификационна степен,ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;
 - копие от документите, които удостоверяват продължителността на професионалния опит; 
- други документи, които според кандидата биха били свързани с изискванията за заемането на длъжността; 
- автобиография. 
8. Място и срок за подаване на документите: 
В сградата на Община Хитрино на адрес с. Хитрино, ул. „Възраждане” № 45, в Център за услуги и информация на Общинска Администрация Хитрино в работно време (от 8.00 до 12.00 и от 13.00 до 17.00 часа).
Телефон за информация: (05341) 22-50
Документите могат да бъдат подадени по електронен път чрез електронна поща на адрес kmet@hitrino.bg , като в този случай заявлението за участие в конкурса съгласно Приложение № 3 към чл.17, ал.2 от Наредбата за провеждане на конкурсите и подбора при мобилност на държавни служители и декларацията по чл.17, ал.3, т.1 от Наредбата за провеждане на конкурсите и подбора при мобилност на държавни служители следва да бъдат подписани от кандидата с електронен подпис. Кандидатите подават документите си лично или чрез пълномощник, като представят оригиналите им за сравнение. 
Срок за подаване на документите: 17.07.2026 (включително) всеки работен ден от 08.00 до 17.00 часа. 
9. Обявлението да бъде публикувано на таблото за обявления в Общинска администрация – Хитрино, в специализиран сайт или портал за търсене на работа, на официалната интернет страница на Община Хитрино и в регистъра по чл.61, ал.1 от Закона за администрацията. Списъците и другите съобщения във връзка с конкурса да бъдат обявени на таблото за обявления в Общинска администрация – Хитрино и на официалната интернет страница на Община Хитрино. Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване при постигнати равни крайни резултати от проведената процедура.

